Des del curs 1998-1999 el Departament d'Ensenyament ha impulsat, mitjançant el Projecte de qualitat i millora contínua, experiències per a la millora de la gestió en els instituts d'educació secundària que imparteixen formació professional específica.
El Pla general de formació professional a Catalunya, en el primer eix estratègic, sobre la Planificació i adaptació de l'oferta formativa integrada a les necessitats del mercat de treball i de les persones, proposa impulsar i ampliar programes de qualitat de la formació professional.
En aquest sentit, el Departament d'Ensenyament vol impulsar que els centres educatius de Catalunya que imparteixen cicles formatius de grau mitjà i/o superior de formació professional inicial implementin sistemes d'assegurament de la qualitat i models de gestió d'excel·lència, d'acord amb la recomanació del Marc de referència Europeu de Garantia de la Qualitat en l'Educació i Formació Professional (DOUE C 155/1 de 8.7.2009).
Aquesta convocatòria forma part de les actuacions destinades a la millora i difusió de la Formació Professional, que es financen amb fons finalistes provinents del Ministeri d'Educació, Cultura i Esport i amb el cofinançament del Fons Social Europeu.
Per tot això, de conformitat amb el que preveuen el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i a proposta de la Direcció General de Formació Professional Inicial i Ensenyaments de Règim Especial,
S'aproven les bases reguladores del procediment de concessió de subvencions, en règim de concurrència no competitiva, destinades al foment de la certificació del sistema de gestió de la qualitat als centres educatius privats concertats que imparteixin formació professional inicial a Catalunya, les quals consten a l'annex.
Les referències que contenen les bases reguladores als serveis territorials del Departament d'Ensenyament, s'entenen realitzades al Consorci d'Educació de Barcelona pel que respecta al territori de la ciutat de Barcelona, d'acord amb el seu règim d'assumpció de funcions.
Es deroga l'Ordre ENS/280/2014, de 9 de setembre, per la qual s'aproven les bases reguladores per a l'atorgament de subvencions per al foment de la certificació del sistema de gestió de la qualitat als centres educatius privats concertats que imparteixin formació professional inicial a Catalunya, i s'obre la convocatòria pública per a l'any 2014.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala contenciosa administrativa del Tribunal Superior de Justícia de Catalunya, en el termini de dos mesos comptats a partir de l'endemà de la publicació al DOGC, segons el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes comptat a partir de l'endemà de la publicació al DOGC, segons el que estableixen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
L'objecte d'aquestes bases és establir el procediment de concessió de subvencions per al foment del desplegament de sistemes d'assegurament i millora contínua de la qualitat en els centres educatius privats concertats que imparteixen formació professional inicial, mitjançant l'ajut al finançament dels costos que suposa per als centres el procés d'acreditació del sistema de gestió de la qualitat.
Les subvencions s'adrecen als centres privats concertats de Catalunya que imparteixin formació professional inicial, independentment que aquests ensenyaments estiguin o no concertats, i que disposin a la data de publicació de la convocatòria d'un sistema de gestió acreditat segons les normes internacionals de referència (ISO 9001, EFQM, o d'altres).
-3 Requisits de les persones destinatàries
3.1 Els centres educatius que vulguin acollir-se a la convocatòria han de complir els requisits següents:
a) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
La presentació de la sol·licitud de la subvenció implica l'autorització a l'Administració de la Generalitat perquè comprovi d'ofici les dades corresponents al compliment de les obligacions tributàries amb l'Estat i amb la Generalitat i amb la Tresoreria de la Seguretat Social.
b) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions, que impossibiliten per ser beneficiari de la subvenció.
c) Complir les obligacions que estableixen els articles 32, 33 i 36 de la Llei 1/1998, de 7 de gener, de política lingüística.
d) Estar al corrent del pagament d'obligacions per reintegrament de subvencions.
e) Els centres educatius amb una plantilla igual o superior a 25 persones han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
g) Els centres educatius amb 50 o més treballadors han de complir amb la quota legal de reserva de llocs de treball en la plantilla de l'empresa, prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre (donar ocupació, almenys, a un 2% de treballadors/ores amb discapacitat), o bé aplicar les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
h) Declarar si s'han demanat i/o s'han obtingut altres ajuts públics o privats per la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
i) En el cas de fundacions i associacions, tenir adaptats els estatuts d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
j) En el cas de fundacions, complir amb el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
k) No fer donacions, aportacions o prestacions de serveis a títol gratuït en favor de partits polítics, fundacions o associacions que hi estiguin vinculades orgànicament, des de la presentació de la sol·licitud de subvenció fins a l'acabament de l'activitat subvencionada d'acord amb l'article 92 bis del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
3.2 El compliment d'aquests requisits s'acredita mitjançant les declaracions responsables que conté la sol·licitud.
4.1 Es considera despesa subvencionable la relacionada directament amb l'obtenció, el seguiment anual o la renovació de la certificació externa emesa per entitats acreditades de certificació de sistemes de gestió de la qualitat, i que estigui efectivament realitzada i pagada fins a la data de finalització del termini per a la presentació de sol·licituds que determini la convocatòria.
4.2 En el sistema de gestió de la qualitat acreditat ha d'estar explícitament definit que l'abast de la certificació es refereix, almenys, als estudis de formació professional inicial que imparteix el centre.
4.3 En qualsevol cas, l'import de la subvenció concedida no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'actuació realitzada pels beneficiaris.
5.1 La sol·licitud i la documentació es poden presentar directament als serveis centrals del Departament d'Ensenyament i als seus serveis territorials, o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 25.1 de la Llei 26/2010, del 3 d'agost, de règim jurídic i de procediment de les administracions públiques de Catalunya.
En el cas que s'opti per presentar la sol·licitud en una oficina de correus, s'ha de fer en sobre obert, per tal que sigui datada i segellada pel personal de l'oficina de correus abans de ser certificada.
5.2 A la sol·licitud, que conté les declaracions responsables corresponents, els centres han d'adjuntar la documentació següent:
a) Còpia autenticada del certificat de qualitat acreditat on consti l'abast del sistema de gestió.
b) Originals de la factura emesa per l'empresa certificadora en què consti l'import de l'acreditació i del rebut que acrediti el seu pagament.
Si el pagament s'ha fet mitjançant transferència bancària, no és vàlida l'ordre de pagament sinó que és necessari presentar el justificant bancari original o un certificat de l'entitat financera en què hi figuri el destinatari, l'import i la data de pagament.
En cap cas s'admetran documents justificatius per altres conceptes de despesa relacionats amb l'obtenció de l'acreditació.
5.3 Si la sol·licitud no compleix els requisits que estableixen els apartats anteriors, es requerirà la persona interessada perquè, en un termini de deu dies hàbils, improrrogable, esmeni el defecte o aporti els documents preceptius, amb la indicació que si no ho fa es considerarà que desisteix de la seva petició, i s'arxivarà la sol·licitud sense cap més tràmit, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.4 La presentació de la sol·licitud implica l'acceptació de les bases.
5.5 La presentació de la sol·licitud de subvenció faculta el Departament d'Ensenyament per verificar la conformitat de les dades que s'hi contenen o es declaren.
5.6 La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació, si es coneixen amb posterioritat a la concessió.
L'import màxim previst per a la concessió d'aquestes subvencions es distribuirà entre tots aquells centres sol·licitants que complexin els requisits que indica la base 3, seguint els criteris de repartiment establerts a la convocatòria.
7.1 El procediment de concessió de subvencions es tramita en règim de concurrència no competitiva.
7.2 L'òrgan instructor és la Subdirecció General de Programes, Formació i Innovació, i l'òrgan resolutori és la Direcció General de Formació Professional Inicial i Ensenyaments de Règim Especial.
7.3 Les sol·licituds s'avaluen per una comissió avaluadora, integrada pels membres següents, o les persones que aquests designin:
-El subdirector general de Programes, Formació i Innovació, que actuarà com a president/a de la comissió.
-El cap del Servei de Programes i Projectes de Foment dels Ensenyaments Professionals.
-La cap del Servei de Gestió Administrativa de Serveis i Programes Educatius.
-Un tècnic/a del Servei de Programes i Projectes de Foment dels Ensenyaments Professionals, que actuarà com a secretari/ària de la comissió.
7.4 La comissió de valoració té les funcions d'aplicar les bases, examinar i valorar les sol·licituds i resoldre les possibles incidències.
7.5 Els membres de la comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.6 Durant el tràmit de valoració de les sol·licituds, la comissió pot demanar als centres educatius participants la documentació addicional i els aclariments que consideri oportuns.
7.7 L'òrgan instructor formula la proposta de resolució a la vista de l'informe de la comissió de valoració.
8.1 La Resolució de la convocatòria es publica al Tauler electrònic de l'Administració de la Generalitat de Catalunya [URL] 8.2 Les subvencions concedides per un import igual o superior a 6.000'00 euros es publiquen també al DOGC.
8.3 La resolució farà esment dels recursos que es podran interposar, dels termini per interposar-los i de l'òrgan davant del qual es podrà recórrer.
Les subvencions es justifiquen mitjançant l'aportació de les factures i justificants de pagament presentats juntament amb la sol·licitud de subvenció, d'acord amb la base 5.
El pagament de les subvencions es tramita un cop resolta la convocatòria.
Un cop tramitat el pagament, els documents presentats són degudament diligenciats i retornats als centres beneficiaris.
-10 Obligacions dels centres beneficiaris
Els centres beneficiaris han de complir les obligacions següents:
a) Complir la finalitat de la subvenció realitzant l'actuació subvencionada en el termini que determinin les bases reguladores.
d) Complir les obligacions que estableixen els articles 90 bis i 92 bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
e) Fer constar en la documentació que generi el desenvolupament de l'actuació, així com a la pàgina web o al bloc del centre o en altres espais de difusió, el logotip del Departament d'Ensenyament i, si s'escau, que les actuacions s'inscriuen en el marc de les actuacions destinades al Programa per a la millora i difusió de la Formació Professional finançat pel Ministeri d'Educació, Cultura i Esport i cofinançat pel Fons Social Europeu.
f) Els centres es comprometen a participar, a proposta del director general de la Formació Professional i Ensenyaments de Règim Especial, en jornades o activitats relacionades amb les bones pràctiques educatives i de gestió.
g) Complir les altres obligacions que preveuen la normativa vigent en matèria de subvencions, aquestes bases reguladores i la convocatòria corresponent.
-11 Compatibilitat amb altres ajuts
Aquestes subvencions són compatibles amb qualsevol altra subvenció o ajut obtingut pel centre per a la realització de la mateixa activitat sempre i quan l'import de les subvencions rebudes no superi l'import total de l'actuació.